**Anunț public de selecție Consilier juridic**

În vederea susținerii activității sale, Asociația Timișoara 2023 - Capitală Europeană a Culturii lansează un Anunț public de selecție a unui *Consilier juridic*, cu posibilitatea depunerii candidaturilor în perioada 4 septembrie 2025 - 11 septembrie 2025.

**Consilier juridic**

**1 post, contract de muncă;**

**timp de muncă: 40 ore/săptămână;**

**Descrierea postului**

Consilierul juridic oferă asistență de specialitate astfel încât activitățile asociației să se desfășoare în conformitate cu normele legale, consiliază sub aspect juridic departamentele și conducerea acesteia, interpretează legislația și concepe acte de natură juridică necesare bunei funcționări a asociației.

**Cerințe față de deținătorul funcției**

* studii superioare juridice absolvite cu diplomă de licență;
* posedarea fluentă a limbii române și a limbii engleze;
* folosirea calculatorului în activitatea zilnică și posedarea la nivel avansat a MS Office, Windows și internet;
* bune abilități organizaționale.

**Sarcini specifice**

* elaborează înscrisuri cu caracter juridic necesare bunei funcționări a asociației;
* acordă, la cerere, consultații juridice reprezentanților echipei executive a asociație în activitatea profesională a acestora;
* redactează și negociază documente cu caracter juridic în cadrul proiectelor desfășurate de asociație;
* întocmește, în termenul legal, conform rezoluției superiorului ierarhic, răspuns la solicitările, sesizările, scrisorile și petițiile repartizate;
* participă la procedura de cercetare disciplinară;
* studiază permanent cadrul legislativ, urmărind aplicarea tuturor actelor normative în vigoare în activitatea pe care asociația o desfășoară;
* contribuie la redactarea/verificarea documentelor necesare accesării fondurilor nerambursabile în vederea dezvoltării unor proiecte de către asociație;

**Relații ierarhice în cadrul organizației**

* se subordonează Directorului executiv al asociației și, după caz, Managerului de Operațiuni;
* colaborează cu colegii din asociație și cu partenerii asociației.

**Depunerea candidaturii**

Personale interesate vor transmite pe adresa de e-mail a asociației, **recrutare@timisoara2023.eu**, dosarul de candidatură format din:

* Curriculum vitae;
* scrisoare de intenție.

**Termenul-limită** de primire a candidaturilor este 11.09.2025, ora 23:59 (ora României). Interviurile vor avea loc în intervalul 12.09.2025. Vor fi invitate la interviu doar persoanele care au depus dosarul de candidatură complet.